กรมราชทัณฑ์ตั้งศูนย์พัฒนาการทำงานผู้ต้องขัง 70 แห่ง นำร่องคัดเลือกผู้ต้องขังออกช่วยงานภาครัฐและประชาชน ส่งเสริมการกลับตัวสู่สังคม
นายอายุตม์ สินธพพันธุ์ อธิบดีกรมราชทัณฑ์ เปิดเผยว่า  ได้จัดตั้งศูนย์พัฒนาการทำงานผู้ต้องขัง (Center of Prisoner’s PublicWork Development) เพื่อให้ผู้ต้องขังได้มีโอกาสทำงานสาธารณะนอกเรือนจำ ช่วยเหลือหน่วยงานภาครัฐและประชาชนผู้ประสบเหตุในพื้นที่ต่าง ๆ โดยเฉพาะพื้นที่ใกล้เคียงเรือนจำและทัณฑสถานโดยมอบหมายให้เรือนจำและทัณฑสถานนำร่อง 70 แห่งซึ่งมีแรงงานนักโทษเด็ดขาดกว่า 2,000รายที่ผ่านการพิจารณาคัดเลือกให้ได้ทำกิจกรรมตอบแทนสังคม ช่วยเสริมสร้างสภาพจิตใจของนักโทษเด็ดขาดให้มีทัศนคติที่ดีต่อสังคมและมีจิตสาธารณะ ส่งเสริมการกลับตัวและการเป็นพลเมืองดีของสังคมภายหลังพ้นโทษต่อไป